**Ministru kabineta noteikumu projekta „Augstskolu, koledžu un studiju virzienu akreditācijas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu „Augstskolu, koledžu un studiju virzienu akreditācijas noteikumi” (turpmāk – projekts) saskaņā ar:1. Ministru kabineta 2014.gada 3.novembra rīkojuma Nr.640 “Par koncepciju “Latvijas augstākās izglītības ārējās kvalitātes nodrošināšanas sistēmas pilnveide”” (turpmāk – koncepcija) 1.punktu;
2. Augstskolu likuma (2014.gada 17.decembra likuma “Grozījumi Augstskolu likumā” redakcijā) 9.panta pirmo un pirmo prim daļu, 55.3panta pirmo un devīto daļu;
3. Ministru prezidentes 2015.gada 20.janvāra rezolūciju Nr.12/2014-JUR-278, kas paredz, ka Izglītības un zinātnes ministrija līdz 2015.gada 1.jūnijam sagatavo un noteiktā kārtībā iesniedz Ministru kabinetā Augstskolu likuma (2014.gada 17.decembra likuma “Grozījumi Augstskolu likumā” redakcijā) 9.panta pirmajā un pirmajā prim daļā, 55.1panta trešajā daļā, 55.2panta pirmajā prim daļā, 55.3panta pirmajā daļā minēto tiesību aktu projektus, attiecīgi nodrošinot Ministru kabinetam dotā uzdevuma izpildi.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd augstskolu, koledžu un studiju virzienu akreditācijas procedūru regulē Ministru kabineta 2012.gada 25.septembra noteikumi Nr.668 “Augstskolu, koledžu un studiju virzienu akreditācijas noteikumi”, kuri paredz, ka augstskolu, koledžu un studiju virzienu novērtēšanu organizē Izglītības un zinātnes ministrija vai tās pilnvarota institūcija.2014.gada 17.decembrī pieņemts likums “Grozījumi Augstskolu likumā”, kas stāsies spēkā 2015.gada 1.jūlijā un paredzēs, ka augstskolu, koledžu un studiju virzienu akreditāciju organizē Akadēmiskās informācijas centrs.Lai 2015.gada 1.jūlijā Akadēmiskās informācijas centrs varētu organizēt augstskolu, koledžu un studiju virzienu akreditāciju, nepieciešams izstrādāt jaunus Ministru kabineta noteikumus, kuri regulēs augstskolu, koledžu un studiju virzienu akreditācijas kārtību.Projekts noteiks augstskolu, koledžu un studiju virzienu akreditācijas kārtību, studiju virzienu ārpuskārtas akreditācijas kārtību, studiju virzienus augstākā izglītībā, kritērijus, pēc kuriem akreditācijas procesā vērtē augstskolas, koledžas un studiju virzienus, augstskolu, koledžu un studiju virzienu akreditāciju lapu paraugus un studiju akreditācijas komisijas izveidošanas nosacījumus, tiesības un pienākumus. Projekts paredzēs arī Akadēmiskās informācijas centra un Augstākās izglītības kvalitātes nodrošināšanas padomes tiesības un pienākumus. Koncepcija paredz Augstākās izglītības kvalitātes nodrošināšanas padomes izveidi un iesaisti augstskolu, koledžu un studiju virzienu akreditācijas nodrošināšanā.Projekts paredz, ka lēmumu par studiju virziena akreditāciju, atteikumu akreditēt studiju virzienu un par izmaiņām studiju virzienā tāpat kā līdz šim pieņem Studiju akreditācijas komisija.Projektā paredzēts mainīt Studiju akreditācijas komisijas sastāvu, neparedzot institucionālo pārstāvniecību, bet nosakot Studiju akreditācijas komisijas locekļiem nepieciešamo kompetenču apjomu, tādējādi izvairoties no institucionālās pārstāvniecības ietekmes uz akreditācijas procesu. Projekts paredz, ka tāpat kā līdz šim lēmumu par augstskolas un koledžas akreditāciju vai atteikumu akreditēt augstskolu un koledžu pieņem Augstākās izglītības padome.Projekts paredz mainīt pašreizējo augstākās izglītības ārējās kvalitātes nodrošināšanas, tas ir, studiju virzienu akreditācijas, lēmumu pieņemšanas institucionālo struktūru. Šobrīd spēkā esošais regulējums paredz, ka komisiju, kas pieņem lēmumus, veido vairāku institūciju izvirzīti pārstāvji, bet tās personālsastāvu, priekšsēdētāju, vietnieku un sekretāru apstiprina izglītības un zinātnes ministrs. Šie principi – institucionālā pārstāvniecība Studiju akreditācijas komisijā un komisijas apstiprināšana ar ministrijas lēmumu - ir pretrunā ar Eiropas asociācijas kvalitātes nodrošināšanai augstākajā izglītībā izstrādātajiem standartiem un vadlīnijām kvalitātes nodrošināšanai Eiropas Augstākās izglītības telpā, kas nosaka, ka visām ārējās kvalitātes nodrošināšanas procesā lēmumu pieņemšanā iesaistītajām personām nevajadzētu pārstāvēt kādu institūciju, bet tikai savu personisko speciālista viedokli, bet lēmumu pieņemšanā nedrīkst būt valsts, augstskolu vai kādu citu pušu ietekmes, proti, tai ir jābalstās uz objektīvu, neatkarīgu kvalitātes izvērtējumu. Projekts paredz profesionalizēt akreditācijas lēmumu pieņemšanu, jo Studiju akreditācijas komisiju veidos pēc profesionālās kompetences kritērijiem izvēlēti pārstāvji. Vienlaicīgi, lai nodrošinātu studiju kvalitātē ieinteresēto profesionālo organizāciju un par augstākās izglītības politikas īstenošanu atbildīgo valsts institūciju pārraudzību pār Akadēmiskās informācijas centra kā nacionālas akreditācijas aģentūras darbu akreditācijas procesā, paredzēts par augstākās izglītības kvalitāti atbildīgo organizāciju un iestāžu pārstāvjus iesaistīt Augstākās izglītības kvalitātes nodrošināšanas padomes darbā, kas veiks stratēģisku vadību pār Akadēmiskās informācijas centru augstskolu, koledžu un studiju virzienu akreditācijā. Šīs padomes pienākums ir apstiprināt Studiju akreditācijas komisijas atlases kritērijus un pašas komisijas sastāvu, kā arī tās darba reglamentu. Šāda kārtība nodrošinās gan studiju virzienu akreditācijas procesa atbilstību Latvijai kā Boloņas procesa valstij saistošajiem Eiropas asociācijas kvalitātes nodrošināšanai augstākajā izglītībā izstrādātajiem standartiem un vadlīnijām kvalitātes nodrošināšanai Eiropas Augstākās izglītības telpā, gan Latvijas augstākās izglītības sistēmas dalībnieku un tās attīstībā ieinteresēto galveno profesionālo organizāciju iesaisti akreditācijas procesā. Projekts paredz, ka iesniegumu par augstskolas, koledžas un studiju virziena akreditāciju iesniedz Akadēmiskās informācijas centrā un Akadēmiskās informācijas centrs pārbauda, vai augstskola un koledža ir iesniegusi akreditācijai visu nepieciešamo informāciju, ja nav iesniegta visa nepieciešamā informācija, Akadēmiskās informācijas centrs rakstiski lūdz augstskolai un koledžai iesniegt trūkstošo informāciju, jo novērtēšana var tikt veikta tikai tad, kad ir saņemta visa akreditācijai nepieciešamā informācija.Projekta 38.6.apakšpunkts paredz, ka studiju virziena akreditācijas iesniegumā jānorāda katras studiju virzienam atbilstošās studiju programmas uzsākšanas prasības, proti, prasības, kas noteiktas uzsākot studiju virzienam atbilstošas studiju programmas apguvi. Šādu prasību noteikšanu regulē Ministru kabineta 2006.gada 10.oktobra noteikumi Nr.846 “Noteikumi par prasībām, kritērijiem un kārtību uzņemšanai studiju programmās”, kuru 13.punkts nosaka, kas jāietver augstskolas un koledžas uzņemšanas noteikumus. Katra augstskola un koledža izstrādā uzņemšanas noteikumus, kuros noteiktas prasības uzņemšanai studiju programmā, kurām jāatbilst minētajiem noteikumiem.Projekts paredz, ka augstskolas vai koledžas iesniegumu par augstskolas, koledžas un studiju virziena akreditāciju var atdot atpakaļ iesniedzējam, ja nav iesniegta rakstiski pieprasītā trūkstošā informācija noteiktajā termiņā, nav veikta samaksa par akreditāciju vai arī iesniegums nav noformēts atbilstoši dokumentu noformēšanas kārtībai, proti, nav parakstījis augstskolas rektors vai koledžas direktors, iesniegums noformēts neatbilstoši Valsts valodas likuma prasībām un citos gadījumos.Projekts paredz augstskolu un koledžu akreditācijā piesaistīt septiņus ekspertus, ņemot vērā to, ka augstākās izglītības iestādes akreditācijā ir jānovērtē visa augstākās izglītības iestāde, pretēji tam, ka studiju virziena novērtēšanā ir jānovērtē konkrētais studiju virziens un tā novērtēšanai projekts paredz, tāpat kā līdz šim, piecus studiju virziena novērtēšanas ekspertus.Projekts paredz iespēju, ka būtisku izmaiņu studiju virzienā gadījumos, Studiju akreditācijas komisija var lemt par viena eksperta piesaistīšanu augstskolas vai koledžas vēlamo izmaiņu studiju virzienā novērtēšanai, jo saskaņā ar šobrīd spēkā esošajiem noteikumiem šāda iespēja nepastāv, bet Studiju akreditācijas komisijai bieži nākas sastapties ar situācijām, ka eksperta vērtējums izmaiņu objektīvai novērtēšanai ir ļoti nepieciešams. Ņemot vērā militārās izglītības specifiku, izvirzot ekspertu kandidātus studiju virziena “Militārā aizsardzība” novērtēšanai, Akadēmiskās informācijas centram jāsaskaņo ekspertu kandidātus ar Aizsardzības ministriju.Projekts paredz no kvalitātes novērtēšanas nodalīt atbilstības normatīvajiem aktiem novērtēšanu, jo augstskolu, koledžu un studiju virzienu novērtēšanas komisijas veic augstākās izglītības kvalitātes novērtēšanu, atbilstība augstāko izglītību reglamentējošajiem normatīvajiem aktiem nav kvalitātes kritērijs, tāpēc to var novērtēt Akadēmiskās informācijas centrs, nodrošinot, ka, ja augstskolas, koledžas un studiju virziena akreditācijas iesniegumā ir konstatējama būtiska neatbilstība normatīvo aktu prasībām, kas jau var būt par pamatu atteikt augstskolas, koledžas vai studiju virziena akreditāciju, nav nepieciešams organizēt kvalitātes novērtējumu, jo nevar būt runa par augstākās izglītības kvalitāti, ja tās īstenošanā netiek ievēroti augstāko izglītību reglamentējošie normatīvie akti.Projekta 21. un 44.punktā paredzēts, ka tiek prasīts sniegt informāciju tai sertifikācijas institūcijai, kas veic sertificējamo personu sertifikāciju reglamentēto profesiju jomā.Projekts paredz, ka lēmumus par augstskolas un koledžas akreditāciju vai atteikumu akreditēt augstskolu un koledžu tāpat kā līdz šim var apstrīdēt Izglītības un zinātnes ministrijā. Savukārt lēmumus par studiju virziena akreditāciju vai atteikumu akreditēt studiju virzienu, var apstrīdēt Akadēmiskās informācijas centrā atbilstoši Administratīvā procesa likuma 76.panta otrajā daļā noteiktajam, ka Ministru kabineta noteikumos var būt noteikta cita iestāde, kurā administratīvo aktu var apstrīdēt. Jāuzsver, ka Akadēmiskās informācijas centram kā studiju programmu akreditācijas organizētājam jānodrošina neatkarība no valsts pārvaldes, arī šis ir iemesls, kāpēc akreditācijas lēmumus nevar apstrīdēt Izglītības un zinātnes ministrijā, jo ir paredzēts novērst valsts pārvaldes ietekmi uz studiju programmu akreditāciju, tādējādi izpildot Eiropas Asociācijas kvalitātes nodrošināšanai augstākajā izglītībā izstrādāto standartu un vadlīniju kvalitātes nodrošināšanai prasības.Projekts tāpat nosaka arī studiju virzienu novērtēšanas komisijas kopīgā atzinuma par studiju virziena novērtēšanu struktūru, precizējot līdz šim noteikto veidlapu, lai tas būtu pārskatāmāks un nodrošinātu tā pamatotību. Projekta 3.un 10.pielikumā ietverti detalizēti iekšējo kvalitātes nodrošināšanas sistēmu novērtēšanas kritēriji, kas paredzēti Eiropas asociācijas kvalitātes nodrošināšanai augstākajā izglītībā izstrādātajos standartos un vadlīnijās kvalitātes nodrošināšanai Eiropas Augstākās izglītības telpā. Lai nodrošinātu salīdzināmus un objektīvus datus par konkrētu studiju programmu absolventu nodarbinātību, kā arī apmierinātību ar studijām, aptaujām ir jābūt veiktām pēc vienotas metodikas un pieejas.Projekts paredz saskaņot augstskolu un koledžu pašnovērtējuma ziņojuma struktūru un saturu ar augstskolu un koledžu novērtēšanas kritērijiem un studiju virzienu pašnovērtējuma ziņojuma struktūru un saturu ar studiju virziena novērtēšanas kritērijiem un studiju virziena novērtēšanas komisijas kopīgā atzinuma paraugu, lai atvieglotu augstskolu un koledžu slogu pašnovērtējumu ziņojumu sagatavošanā un tādējādi atvieglotu arī novērtēšanas procesu ekspertiem.Projekts paredz, ka augstskolu, koledžu un studiju virzienu akreditācija notiek par attiecīgās augstskolas vai koledžas budžeta līdzekļiem saskaņā ar Ministru kabineta apstiprinātu cenrādi, kā tas jau bijis līdz šim, savukārt paredzēts noteikt, ka augstskolas vai koledžas ārkārtas akreditācijas un studiju virzienu ārpuskārtas akreditācijas izdevumus sedz no valsts budžeta, jo ārkārtas un ārpuskārtas akreditācija nav augstskolas vai koledžas izvēle, lēmumu par to pieņem izglītības un zinātnes ministrs, tāpēc arī izdevumus par to ir jāsedz no valsts budžeta. Tomēr augstskolas, koledžas vai studiju virziena ārkārtas akreditācija ir ārkārtas solis, kas tiek sperts sabiedrības tiesību uz kvalitatīvu izglītību aizsardzībai un tikai tajos gadījumos, kad pastāv nopietni draudi šo tiesību īstenošanai, kad augstskola vai koledža kaut kādu iemeslu dēļ vairs nespēj pildīt savas saistības pret studējošiem un akadēmisko personālu, nodrošināt kvalitatīvas studijas un ir nepieciešama neatliekama rīcība, lai pārtrauktu iespēju augstskolai izdot diplomus. Tādēļ augstskolai un koledžai ir jāatmaksā valstij tās izdevumi par ārpuskārtas akreditāciju. Augstskolai vai koledžai pirms ārkārtas akreditācijas ierosināšanas ir bijis daudz iespēju novērst trūkumus vai par tiem laicīgi informēt ministriju.Lai atvieglotu studiju virzienu akreditācijas izmaksu slogu, ir paredzēti papildus instrumenti arī no struktūrfondu līdzekļiem, tajā skaitā tiks organizētas pilotakreditācijas par valsts budžeta līdzekļiem, uz kurām augstskolas un koledžas varēs pieteikties.Struktūrfondos paredzēts finansējums kopīgo studiju programmu veidošanai, kur augstskolām un koledžām piešķirs finansējumu akreditācijai, ja augstskolas vai koledžas aizvērs studiju programmas, izveidojot jaunu studiju programmu.Koncepcija “Latvijas augstākās izglītības ārējās kvalitātes nodrošināšanas sistēmas pilnveide” konstatēja, ka studiju virzienu akreditāciju organizējošās institūcijas ieņēmumi no maksas pakalpojumu sniegšanas nebūs pietiekami, un tāpēc ir jāparedz pastāvīgs finansējums no valsts budžeta. Izglītības un zinātnes ministrija piešķir Akadēmiskās informācijas centram valsts budžeta dotāciju tādā apmērā, kas daļēji nodrošina finansējumu Akadēmiskās informācijas centra darbībai, līdz ar to augstskolas un koledžas segs tikai akreditācijas organizēšanas izmaksas, proti, ekspertu darba atalgojumu un izdevumus, kā arī dokumentu aprites nodrošināšanas izmaksas, kā tas bija līdz šim. Attiecībā uz privātpersonu dibinātām augstākās izglītības iestādēm, jānorāda, ka katra privātpersona pati izvēlas savu komercdarbības veidu, kā arī izvēlētās komercdarbības veida īstenošanai ir jāsaņem attiecīga licence vai atļauja, tādējādi jāuzsver, ka neatkarīgi no tā, ka akreditācija ir valsts funkcija, privātpersonu dibinātām augstākās izglītības iestādēm šis ir jāparedz kā maksas pakalpojums. Savukārt attiecībā uz valsts dibinātām augstākās izglītības iestādēm valsts piešķir finansējumu no valsts budžeta augstākās izglītības iestāžu darbības nodrošināšanai, kā arī augstākās izglītības iestādēm ir ienākumi no studiju maksas un citi pašu ieņēmumi, kā arī iespējas piesaistīt citu finansējumu.Projekts paredz izmaiņas līdz šim izsniegtajās studiju virzienu akreditācijas lapās, paredzot, ka studiju virzienu akreditācijas lapu pielikumos tiek norādīta arī konkrētās studiju programmas īstenošanas valoda un īpaši tiek paredzēts, vai konkrētā studiju programma tiek īstenota tālmācībā. |
| 3. | Projekta izstrādē iesaistītās institūcijas | Ar Izglītības un zinātnes ministrijas 2015.gada 23.janvāra rīkojumu Nr.80 “Par darba grupas izveidi normatīvo aktu grozījumu, kas saistīti ar augstākās izglītības ārējās kvalitātes nodrošināšanas funkciju nodošanu Akadēmiskās informācijas centram, izstrādei” izveidota darba grupa, kuras sastāvā iekļauti Augstākās izglītības padomes, Rektoru padomes, Akadēmiskās informācijas centra, Izglītības un zinātnes ministrijas, Latvijas Darba devēju konfederācijas, Latvijas Koledžu asociācijas, Latvijas Studentu apvienības, Latvijas Izglītības un zinātnes darbinieku arodbiedrības pārstāvji, kā arī piesaistīti individuāli eksperti. |
| 4. | Cita informācija | Projekta saturu ir ietekmējusi laika posmā kopš 2013.gada 25.aprīļa ministrijā uzkrātā pieredze, praksē īstenojot augstskolu, koledžu un studiju virzienu akreditācijas un studiju programmu licencēšanas organizēšanu, kuras laikā ir izkristalizējušies vairāki priekšlikumi līdzšinējās kārtības pilnveidošanai. Šajā laikposmā ir izstrādāti arī jauni Eiropas asociācijas kvalitātes nodrošināšanai augstākajā izglītībā (ENQA) “Standarti un vadlīnijas kvalitātes nodrošināšanai Eiropas augstākās izglītības telpā”, kas Latvijai kā vienai no Boloņas procesa dalībvalstīm ir saistoši augstākās izglītības kvalitātes nodrošināšanas politikas veidošanai un īstenošanai un projektā paredzētās normas ar tiem ir saskaņotas. Līdz ar to projekta apstiprināšana ir svarīgs priekšnoteikums koncepcijā izvirzītā mērķa Akadēmiskās informācijas centra iekļaušanai Eiropas augstākās izglītības kvalitātes nodrošināšanas reģistrā EQAR 2018.gadā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz augstskolām un koledžām, to īstenotajiem studiju virzieniem un tiem atbilstošajām studiju programmām un Akadēmiskās informācijas centru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums maina tiesības un pienākumus, kā arī veicamās darbības. Izglītības un zinātnes ministrijai tiek samazināts administratīvais slogs, jo Izglītības un zinātnes ministrijas uzdevums organizēt augstskolu, koledžu un studiju virzienu akreditāciju tiek nodots Akadēmiskās informācijas centram. Akadēmiskās informācijas centram palielinās administratīvais slogs, jo Akadēmiskās informācijas centram tiek uzdots organizēt augstskolu, koledžu un studiju virzienu akreditāciju, kas ir līdz šim Akadēmiskās informācijas centra neīstenotas funkcijas. Projekts paredz Akadēmiskās informācijas centra tiesības un pienākumus, kā arī veicamās darbības augstskolu, koledžu un studiju virzienu akreditācijas gadījumos. Projekta 66. punkts paredz pienākumu augstskolām un koledžām sagatavot un publicēt savā tīmekļa vietnē studiju virziena pašnovērtējuma ziņojumu un pārskatu par veiktajām darbībām studiju virziena pilnveidei. Minētais pienākums ir klasificējams kā informācijas sniegšanas pienākums un tādējādi rada administratīvās izmaksas augstskolām un koledžām. Salīdzinājumā ar iepriekšējo regulējumu instrukcijas projekts paredz administratīvā sloga samazinājumu augstskolām un koledžām, jo iepriekš studiju virzienu pašnovērtējuma ziņojumi ik gadu bija jāaktualizē pilnā apjomā, savukārt turpmāk aktualizējama būs tikai to izmainītā daļa.Saskaņā ar 2009.gada 15. decembra Ministru kabineta instrukcijas Nr.19 „Tiesību akta projekta sākotnējās ietekmes izvērtēšanas kārtība” 22.1. punktu - kāda būs projekta tiesiskā regulējuma ietekme, piemēram, uz uzņēmējdarbības vidi, Nacionālā attīstības plāna rādītājiem, mikro vai makro līmenī – norādām, ka normatīvais regulējums sniedz būtisku atbalstu vairāku būtisku NAP rādītāju sasniegšanā. Konkrēti normatīvā akta īstenošanas rezultātā tiek nodrošināts šādu rīcības virzienam - [289] Rīcības virziena ietvaros veicamie uzdevumi - pakārtotu uzdevuma izpilde - visaptverošs izglītības kvalitātes monitorings. Savukārt Rīcības virziens nodrošina mērķa - [286] Mērķis 3 - Attīstīt pieaugušo izglītību, veicinot cilvēka darba produktivitātes pieaugumu atbilstoši darba tirgus prasībām – rezultātā - [288] Pieaugušo izglītībā iesaistīto personu īpatsvars 25–64 gadu vecumā – rezultatīvo rādītāju sasniegšanuPapildus normatīvais regulējums veicina NAP mērķa - [170] Mērķis 1 - Ieguldījumi pētniecībā un attīstībā 1,5% apmērā no iekšzemes kopprodukta 2020. gadā, mērķtiecīgi sekmējot cilvēkresursu piesaisti, inovatīvu ideju izstrādi, pētnieciskās infrastruktūras pilnveidi, augstākās izglītības, zinātnes un privātā sektora sadarbību, kā arī pētniecības un inovācijas pārnesi uzņēmējdarbībā – rezultāta - [175] Augstākā izglītība (iedzīvotāju īpatsvars % 30-34gadu vecumā ar augstāko izglītību) – rādītāju sasniegšanu. Šo rādītāju sasniegšana ir daļēji saistīta ar NAP uzdevuma - [248] Jauniešu nodarbinātības veicināšana, - kas tiek nodrošina uzlabojot augstākās izglītības kvalitāti. |
| 3. | Administratīvo izmaksu monetārs novērtējums | Administratīvais slogs augstskolām un koledžām mazināsies, jo salīdzinot ar līdz šim noteikto kārtību, atbilstoši kurai augstskolas vai koledžas ikviena akreditētā studiju virziena pašnovērtējuma ziņojums, kas ir uzskatāmi par liela apjoma dokumentu, nebūs jāsagatavo un jāapstiprina augstskolas senātā vai koledžas padomē katru gadu no jauna, bet šāds apstiprinājums būs nepieciešams tikai aktualizētās informācijas pārskatam par studiju virzienā veiktajām izmaiņām. Tomēr studiju virzienu pašnovērtējuma ziņojumi ir ļoti atšķirīgi pēc sava apjoma, jo satur atšķirīgu skaitu studiju programmu no 1 līdz 31, kā arī pašas studiju programmas pēc sava apjoma var atšķirties vairākas reizes. Saskaņā ar sākotnējās ietekmes metodikā paredzēto kārtību, sniedzam informāciju, kas ierobežo tiešu un nepārprotamu administratīva sloga aprēķināšanas formulas pielietošanu, proti:C = (f x l) x (n x b), kurf – finanšu līdzekļu apjoms, kas nepieciešams, lai nodrošinātu projektā paredzētās informācijas sagatavošanu var tikt rēķināts, pieņemot, ka šo pienākumu veic darbinieki ar mēneša vidējo darba samaksu, kas 2014.gadā Latvijā bija 813 *euro*/mēnesī, kam atbilst stundas samaksas likme 5,08 *euro*. l – laika patēriņš, kas nepieciešams, lai sagatavotu informāciju, kuras sniegšanu paredz projekts, nosaka konkrētās augstskolas, koledžas vai studiju virziena apjoms, ko studiju virziena gadījumā var izteikt kā studiju programmu skaitu un dokumentācijas sagatavotāja pieredze. Laika patēriņš ir individuāls un mainīgs lielums, kuru nav iespējams precīzi konstatēt, jo ikviena augstskola, koledža un studiju virziens ir individuāls un tās dokumentācijas izstrādei un sagatavošanai patērētais laiks var būtiski atšķirties. Līdz ar to rādītāju (f x l) absolūtos skaitļos izteikt nav iespējams.Indikatīvi var pieņemt, ka studiju virzienam ar vienu profesionālā bakalaura studiju programmu, kuras apjoms ir 160 kredītpunkti, pašnovērtējuma ziņojuma apjoms ir 600 lpp. tiek pieņemts, ka vidēji 2 lpp. teksta sagatavošanai ir nepieciešama 1 stunda darba laika.n – subjektu skaits, uz ko attiecas projektā paredzētās informācijas sniegšanas prasības, ir augstskolu un koledžu kopskaits, kas uz šo brīdi ir 57..b – lēmums par augstskolas vai koledžas akreditāciju var būt akreditāciju atteikt vai akreditēt uz nenoteiktu laiku, savukārt studiju virziena gadījumā lēmums var būt akreditāciju atteikt, studiju virzienu akreditēt uz diviem gadiem vai uz sešiem gadiem. Līdz ar to nav viena noteikta, visiem gadījumiem piemērojama rādītāja.Indikatīvi pieņemts, ka akreditācijas laiks ir maksimālais termiņš 6 gadi, kas veido administratīvās izmaksas 1/6 /gadā.Līdz ar to C = (f x l) x (n x b)= (5,08 x 600/2) x (57 x 1/6) = 14 478 *euro.*Projekts paredz pašnovērtējuma ziņojuma izstrādi, tā izmaiņu ikgadēju apstiprināšanu augstskolas senātā vai koledžas padomē un publicēšanu tīmekļa vietnē.Otrās datu prasības (pašnovērtējuma ziņojuma izmaiņu iesniegšana apstiprināšanai augstskolas senātā vai koledžas padomē iesniegšana) vērtība atbilstoši formulai:(*samaksa* x *laiks*) x (*n* x *biežums*) = (5,08x0,08) x (57x1) = 23,2 euro, kur*samaksa* – par pamatu ņemts pieņēmums, ka šo darbu veiks darbinieki ar mēneša vidējo darba samaksu, kas 2014.gadā Latvijā bija 813 *euro*/mēnesī, kam atbilst stundas samaksas likme 5,08 *euro*.*laiks* – pašnovērtējuma ziņojuma iesniegšana apstiprināšanai patērētais laiks stundās;*n* – augstskolu un koledžu skaits ir 57;*biežums* – šīs datu prasības kontekstā ir 1.Papildus instrukcijas projekts paredz trešo datu prasību – pašnovērtējuma ziņojuma ievietošanu institūcijas mājaslapā, kuras vērtība atbilstoši formulai ir:(*samaksa* x *laiks*) x (*n* x *biežums*) = (5,08x0,08) x (57x1) = 23,2 euro, kur*samaksa* – par pamatu ņemts pieņēmums, ka šo darbu veiks darbinieki ar mēneša vidējo darba samaksu, kas 2014.gadā Latvijā bija 813 *euro*/mēnesī, kam atbilst stundas samaksas likme 5,08 *euro*.*laiks* – patērētais laiks stundās pašnovērtējuma ziņojuma ievietošanai institūcijas mājaslapā;*n* – augstskolu un koledžu skaits ir 57;*biežums* – informācijas sniegšanas biežums šīs datu prasības kontekstā ir 1.Ņemot vērā, ka pašnovērtējuma ziņojumi tiek izstrādāti parastisešu gadu periodam, **aptuvenas kopējās administratīvās izmaksas 57 augstskolām un koledžām viena studiju virziena pašnovērtējuma ziņojuma gadījumā**, kuras rada no projekta izrietošās trīs datu prasības:(14 478*euro* + 23,2 *euro* + 23,2 *euro*) = **14 524,4 *euro* gadā**Savukārt iepriekš pašnovērtējuma ziņojumi bija jāizstrādā ik gadu, līdz ar to tā izstrādes administratīvo izmaksu aprēķinam izmantojama formula: (*samaksa* x *laiks*) x (*n* x *biežums*) = (5,08x600/2) x (57x1) = 86 868 euro*.*Līdz ar to ir izdarāms secinājums, ka šīs kārtības maiņas administratīvo slogu augstskolām un koledžām samazina aptuveni 5,9 reizes: 86 868 / 14 524,4 = 5,98. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (euro) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 257 477 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 257 477 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 257 477 | 0 | 0 | 0 | 0 |
| 2.1. valsts pamatbudžets | 257 477 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. Plānotais finansējums valsts budžeta 03.00.00 programmā “Augstākā izglītība” apakšprogrammā 03.13.00 “Studiju virzienu akreditācija” EURO:* 2015.g. – 257 477
* 2016.g. – 248 957
* 2017.g. – 281 774
* 2018.g. – 281 774

2. Anotācijas sadaļā III. Tiesību akta projekta ietekme uz valsts budžetu un pašvaldību budžetiem minētais finansējums attiecas gan uz licencēšanas, gan akreditācijas procesa nodrošināšanu, tādēļ ir skatāms kontekstā ar “Studiju programmu licencēšanas noteikumiem”. Piešķirtais finansējums akreditācijas un licencēšanas mērķim indikatīvi tiks sadalīts šādās proporcijās – 70% akreditācijas nodrošināšanai, bet 30% licencēšanas nodrošināšanai, bet finansējums nav precīzi sadalāms, jo akreditācijas un licencēšanas funkcijas komisijai un centram savstarpēji pārklāsies, kā arī akreditācijas un licencēšanas gadījumu proporcijas ir mainīgs faktors, kas atkarīgs no augstākās izglītības iestāžu iesniegtajiem pieteikumiem. No valsts budžeta Akadēmiskās informācijas centram piešķirtās dotācijas tiek nodrošināta Akadēmiskās informācijas centra funkciju izpilde, kā arī Studiju akreditācijas komisijas un Studiju programmu licencēšanas komisijas atalgojums.3. Noteikumi tiks īstenoti esošā budžeta ietvaros. |
| 6.1. detalizēts ieņēmumu aprēķins | Projekts šo jomu neskar |
| 6.2. detalizēts izdevumu aprēķins | Projekts šo jomu neskar. |
| 7. Cita informācija | Augstskolu, koledžu un studiju virzienu ārkārtas akreditāciju ir paredzēts finansēt no valsts budžeta.Iepriekš nav iespējams paredzēt, cik daudz ārkārtas akreditācijas gadījumu būs, tādēļ, slēdzot līgumu ar Akadēmiskās informācijas centru par valsts budžeta dotācijas piešķiršanu no valsts budžeta programmas 03.13. “Studiju virzienu akreditācija”, tiks paredzēts, ka. ja kalendārā gada laikā augstskolas vai koledžas ārkārtas akreditācijas vai studiju virziena ārpuskārtas akreditācijas gadījumi nav bijuši, tad pēdējo divu mēnešu laikā šim mērķim atvēlētos līdzekļus būs atļauts izmantot citiem mērķiem. Pieņemot, ka viena gada laikā varētu būt nepieciešams izvirzīt ārkārtas akreditāciju vienai augstskolai (19 215 *euro*) vai koledžai un vienam studiju virzienam, kuram atbilst trīs studiju programmas ( 12 889 *euro*), kopējā summa, kurai jābūt pieejamai šādai vajadzībai, ir 32 104 *euro*.12 889 + 19 215 = 32 104  *euro* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumi “Nodibinājuma “Akadēmiskās informācijas centrs” maksas pakalpojumu cenrādis” (projekts izsludināts Valsts sekretāru sanāksmē 2015.gada 28.maijā, VSS-594 (prot.Nr.21; 16.§)), lai noteiktu augstskolas, koledžas, studiju virziena akreditācijas un izmaiņu studiju virzienā izdevumu apmēru, un Ministru kabineta noteikumi ”Studiju programmu licencēšanas noteikumi” (projekts izsludināts Valsts sekretāru sanāksmē 2015.gada 23.aprīlī, VSS-359 (prot.Nr.16; 9.§)).  |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Augstākās izglītības padome, Rektoru padome, Akadēmiskās informācijas centrs, Latvijas Darba devēju konfederācija, Latvijas Koledžu asociācija, Latvijas Studentu apvienība un Latvijas Izglītības un zinātnes darbinieku arodbiedrība sniedza atzinumu par projektu. Pirms izsludināšanas valsts sekretāru sanāksmē projekts tika publicēts Izglītības un zinātnes ministrijas mājas lapā. |
| 2. | Sabiedrības līdzdalība projekta izstrādē | Ar Izglītības un zinātnes ministrijas 2015.gada 23.janvāra rīkojumu Nr.80 “Par darba grupas izveidi normatīvo aktu grozījumu, kas saistīti ar augstākās izglītības ārējās kvalitātes nodrošināšanas funkciju nodošanu Akadēmiskās informācijas centram, izstrādei” izveidota darba grupa, kuras sastāvā iekļauti Augstākās izglītības padomes, Rektoru padomes, Akadēmiskās informācijas centra, Izglītības un zinātnes ministrijas, Latvijas Darba devēju konfederācijas, Latvijas Koledžu asociācijas, Latvijas Studentu apvienības, Latvijas Izglītības un zinātnes darbinieku arodbiedrības pārstāvji, kā arī piesaistīti individuāli eksperti. Projekts tika apspriests Saeimas Izglītības, kultūras un zinātnes komisijas 2015.gada 27.maija sēdē, Rektoru padomes sēdēs 2015.gada 24.aprīlī un 18.jūnijā, augstskolu pārstāvju sanāksmē 2015.gada 6.maijā.  |
| 3. | Sabiedrības līdzdalības rezultāti | Augstākās izglītības padome, Rektoru padome, Akadēmiskās informācijas centrs, Latvijas Darba devēju konfederācija, Latvijas Koledžu asociācija, Latvijas Studentu apvienība un Latvijas Izglītības un zinātnes darbinieku arodbiedrība darba grupas ietvaros sniedza priekšlikumus projekta izstrādes procesā, kā arī par projektu sniegs atzinumu, kopumā sniedzot būtisku ieguldījumu projekta sagatavošanā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Akadēmiskās informācijas centrs un Akadēmiskās informācijas centra izveidota Studiju akreditācijas komisija, Augstākās izglītības padome, Izglītības un zinātnes ministrija, Augstākās izglītības kvalitātes nodrošināšanas padome, augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek paredzēts, ka Akadēmiskās informācijas centrs organizē augstskolu, koledžu un studiju virzienu akreditāciju papildus tām funkcijām, ko jau veic.Akadēmiskās informācijas centrā tiks izveidots Augstākās izglītības kvalitātes nodrošināšanas departaments augstskolu, koledžu un studiju virzienu akreditācijas funkcijas nodrošināšanai.Akadēmiskās informācijas centrā izveidotajā kvalitātes nodrošināšanas departamentā paredzēts nodarbināt sešus cilvēkus.Izglītības un zinātnes ministrija, augstskolas un koledžas, Izglītības kvalitātes valsts dienests projektu īstenos esošo cilvēkresursu ietvaros. |
| 3. | Cita informācija | Nav. |

*Anotācijas III, V sadaļa - noteikumu projekts šīs jomas neskar*.

Izglītības un zinātnes ministre Mārīte Seile

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Līga Lejiņa

29.06.2015.

4060

L.Upīte, 67047816

Linda.Upite@izm.gov.lv

I.Stūre

Inese.Sture@izm.gov.lv